hu hu hu hu hu hu hu hu hu hu hu en en en en en hu hu en es hu hu hu hu hu it pl hu hu hu hu hu hu hu hu hu hu hu hu hu hu pt hu hu hu hu hu hu hu hu ca hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu es hu hu hu hu en hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu pl hu hu hu hu en hu hu hu hu hu hu hu hu hu en es hu hu hu en hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu fr hu hu en hu ru hu hu hu hu
REndben   Hozzájárulok, hogy a weboldal látogatásakor a számítógépemen sütiket (cookie) helyezzen el, amelyek segítségével az oldalon tett látogatásom adatait webanalitikai céljából felhasználják.
Részletes tájékoztatás a Adatkezelési tájékoztató dokumentumban található. További információ.   Rendben, elfogadom
A süti (eredeti nevén “cookie”) egy olyan kis adatcsomag, amit az internetes szolgáltatások a böngészőben tárolnak el. Ez rengeteg webes szolgáltatás működéséhez elengedhetetlen technológia, amit 1995 óta minden jelentősebb böngésző támogat.
Számtalan internetes szolgáltatás használata múlik a sütiken. Ennek segítségével tud például bejelentkezni vagy éppen személyre szabott tartalmat elérni a neten.
Oldalaink minél magasabb színvonalú működésének biztosítása és a felhasználói élmény növelése érdekében sütiket („cookie”) használunk. A cookiet számítógépéről bármikor törölheti, illetve beállíthatja böngészőjét úgy, hogy a cookiek alkalmazását tiltsa. A cookiek alkalmazásának tiltásával azonban tudomásul veszi, hogy cookie nélkül az oldal működése nem lesz teljes értékű. A cookiek alkalmazásáról tájékozódhat a kiadványok és szolgáltatások adatkezelési tájékoztatóiban.
A cookie-k nem tudják Önt személy szerint beazonosítani, Ön bármikor vissza tudja utasítani azokat a böngésző beállításain keresztül.
A süti beállítások módosításáról részletesen a böngésző súgójában vagy az alábbi linken olvashat:
Kövessen minket a közösségi oldalainkon!
Szilveszter Dubajban - csoportos utazás magyar idegenvezetéssel
Szingapúr - Bali csoportos szilveszteri utazás magyar idegenvezetővel
Szilveszter New Yorkban - csoportos utazás magyar idegenvezetéssel
Vietnam - Kambodzsa - Thaiföld
Szilveszter Mexikóban: körutazás és all-inclusive tengerparti pihenés Cancúnban
időtartam 1 napos 1 éjszaka hosszú hétvégék (2-5 éj) 1 hetes utak (6-8 éj) hosszú turnusok (9-12 éj) 2 hetes utak (13-15 éj) 2 hét felett (16+ éj)
Összes indulási reptér Bécs Budapest Debrecen Sármellék Pozsony Graz Kolozsvár Bukarest Kassa
Te tudtál róluk? - 7 izgalmas tény a Kanári szigetekről
Tudtad, honnan kapta nevét a Kanári-szigetek?Tudod melyik sziget a mikulásvirág otthona? Van ötleted, hol található a világ leghosszabb árnyéka? Ha a válaszod nem, ne aggódj, nem vagy vele egyedül. Tarts velünk, hogy minden kérdésre meglegye a válasz!
Havas Tenerife, a világ leghosszabb árnyéka és a hódítók
Bár Tenerifét az „örök tavasz szigete”-ként emlegetik a legtöbbet, azért itt is szokott hullani a hó. Attól azonban nem kell tartani, hogy a tengerparti napágyakat is befedi. A hótakaró csak a világ harmadik legmagasabb vulkánjának, a Pico de Teide (3718 méter a tengerszint feletti magassága) tetejét díszíti, ezzel színesítve az amúgy sem hétköznapi tájat. Egyébként Tenerife „havas” -t jelent a sziget őslakosainak nyelvén.
A szunnyadó Teide vulkán Tenerife középső részét foglalja el a Teide Nemzeti Park részeként. Érdekesség, hogy napkeltekor a hegy a világ leghosszabb (200km) árnyékát veti.
Tenerifével kapcsolatban az is kevésbé ismert, hogy a történelem során több népcsoport is megpróbálta már a fennhatósága alá vonni. Különösen az angolok igyekeztek rátenni kezüket, 1797-ben meg is támadták Santa Cruz de Tenerifét, de nem jártak sikerrel.
A fütyülő La Gomera
A gyenge nyelvérzékkel megáldott turistáknak a Kanári-szigetek második legkisebb tagja valódi felüdülést jelenthet. Izgalmas tény, hogy itt a spanyol szavak mellett a helyiek egy egyedi fütty-nyelv segítségével is „társalognak”. A Silbo Gomero ugyanis a szigetek őslakosainak kommunikációs eszköze volt. Különlegeség, hogy La Gomerán a mai napig használatban van, köszönhetően annak, hogy az iskolákban a tananyag részeként oktatják. Így, akinek nem megy a spanyol, az akár füttyszó segítségével is megértetheti magát. Igaz, jobban bele gondolva, nem is tudom melyiket nehezebb elsajátítani: a spanyolt vagy a Silbo Gomerot?!
Egy biztos, a napsütötte La Gomera széles völgyei és masszív hegyei a mai napig a helyiek szívéből szóló füttyszótól hangosak.
Az eco-friendly El Hierro
A kis dolgokból is hatalmas csodák születhetnek, erre a legjobb példa El Hierro törpe szigete! A Kanári-szigetek legkisebb, lakott tagjának érintetlen természeti értékei UNESCO Világörökségi védelem alatt állnak. Amennyire óvott, olyan értékes és csodálatos is egyben itt a környezet. Ezt az 1000 méter tengerszint feletti magasságú, ködös hegyekben tett romantikus séta alatt meg is lehet tapasztalni. Ezen felül alámerülhetünk a színes víz alatti királyságba, vagy élvezhetjük El Hierro ínyenc konyháját – szigorúan ökológiai üzemmódban. Érdekesség, hogy a sziget működéséhez szükséges energia nagy része természetes forrásokból származik. Itt a nap, a víz és a szél ereje aranyat ér!
Lanzarote a mikulásvirág otthona
Misztikus táj, tengerparton magasodó kaktuszok, tevetúrák és a karácsony elmaradhatatlan kelléke, a pirosan csillogó mikulásvirág – ez Lanzarote. A természeti szépségekben dúskáló szigeten a szemet gyönyörködtető látványosságok mellett különleges ételeket is kóstolhatunk.
Gran Canaria és egyben a Kanári-szigetek nevének eredete
Gran Canarianevének hallatán elsőre azt gondolhatnánk, hogy a sziget és ezzel együtt az egész szigetvilág nevét a kanárimadárról kapta. Az igazság az, hogy ez pont fordítva történt: a pompás színű madarakat nevezték el a szigetekről.
A kanári madarakon kívül Gran Canaria ritka kék pintyeket, hiúzokat és különleges, hatalmas fákat rejt. Legjellegzetesebb állata mégis a fóka, amelyet a rómaiak tengeri kutyaként emlegettek. Latinul a kutya szó canaria -t jelent, tehát Gran Canaria neve innen ered.
A Kanári-szigetek és így Gran Canaria is egész évben vonzza a drámai vulkáni tájra, mézédes gyümölcsökre, minőségi borokra, nyugodt légkörre, sós tengeri levegőre és napsütéses tengerparton való pihenésre vágyókat.
Ezeregyéjszaka meséi - Marokkó
Fűszerillat, kígyóbűvölők, tradicionális ruhákba öltözött vízárusok, végeláthatatlan embersereg, lovaskocsi, golfpályák, óceán, kultúra, hagyomány és még megannyi lenyűgöző dolog vár arra, aki ellátogat Észak-Afrika csücskébe, Marokkóba.
Majdnem 5 órás repülőút után megérkeztünk a Marrakech-Menara repülőtérre, ahol szinte még érezni a festék illatát, pedig a légi kikötőt már majdnem 10 évvel ezelőtt, még 2008-ban újították fel. A repülőtér a modern marokkói építészetet tükrözi formáival. A turisták könnyen elérhetik a csupán 6 kilométerre található belvárost busszal vagy taxival is.
A hosszú repülőút után a vacsora keretén belül már meg is kóstolhattunk egy helyi specialitást, a tazsinban készült marhahúst. A tazsin, a marokkói konyha tradicionális edénye, melynek különlegessége, hogy az étel se nem fő, se nem sül benne, inkább párolódik. Mivel lassan, gőzben készül, megőrzi a vitamintartalma javát, és az aromák sem vesznek el.
Marrakech városában sétálva az ember úgy érzi magát mintha az Ezeregyéjszaka meséibe csöppent volna; hatalmas tömeg hömpölyög a szűk utcákon, az utakon a modern autók mellett elférnek a lovaskocsik, a szamarak, a robogók és a kerékpárok is. A város medinájában, azaz óvárosában található a város egyik nevezetes helyszíne, a Jamaa el Fna tér. Beérvén a térre megcsapja orrunkat a keleti fűszerek és a narancsok illata. Kezünkben egy frissen facsart narancslével meg is kezdhetjük a tér felfedezését. Érdemes végig nézni az árusokat, akiknél jó minőségű termékek kaphatók jutányos áron. A téren található a souq, Marokkó egyik legnagyobb piaca. Ha már megunjuk a vásárlást, akkor sem kell messze mennünk, hiszen a téren kígyóbűvölők, varázslók és akrobaták szórakoztatják a vendégeket, akik szívesen fotózkodnak a turistákkal és még a kígyókat is a közelünkbe csalogatják, ha elég bátrak vagyunk hozzá.
A térrel szemben magasodik a Koutoubia mecset minaretje, mely a város leghíresebb szimbóluma. Hagyományos Almohad (egykori berber uralkodódinasztia volt) stílusban épült, tetején négy réz földgömb látható. A 77 méter magas épület nem a legmagasabb, de a helyi rendeletnek köszönhetően semmilyen más épület nem magasodhat a pálmafák fölé.
Ha körbejártuk a főteret, mindenképp érdemes ellátogatni Marrakech legújabb, ebben az évben nyílt „VI Mohhamed, the civilization of water in Morocco” múzeumába, ahol a víz értékéről, a vízgazdálkodásról és a jövő kihívásairól láthatunk lenyűgöző dokumentumfilmeket és kiállításokat.
Nyugati szemmel kicsit furcsa lehet, a víz ilyen mélységű tisztelete, de az arab ország sokszor nézett már szembe a vízhiánnyal, amely óriási károkat okozott az ott élőknek. A lelkes tárlatvezető többször is hangsúlyozta a kulcsmondatot, mely szerint a víz az maga az élet.
A városnézés során ellátogattunk a Jardin Majorelle kertbe is. A fűvészkertet Jacques Majorelle (1886-1962) francia festőművész hozta létre 40 év alatt és a világhírű divattervező, Yves Saint Laurent 1980-ban megvásárolta, mert a kertet szállodává akarták átalakítaniEzután utunk a közelben lévő Bahia Palace-ba vezetett, amely Marrakech egyik leglátogatottabb történelmi jelentőségű látnivalója. Nagy terek, látványos fal faragások, rengeteg mozaikkal kirakott felület és aprólékosan kidolgozott mennyezet várja az oda látogatókat. Az épületet riadnak is nevezik, amely tradicionális marokkói főúri házat jelent. A több száz éves házak általában 2-3 szintesek középen belső kerttel. A ház körbejárható és minden szobája a belső átriumos kertre néz. A mozaikkal kirakott kertben narancsfák között középen szökőkút áll. A házban a nyári forróságban is kellemes a hőmérséklet, ezért az ott lakók napokat töltenek el itt.
Miután bebarangoltuk a város labirintusait és megnéztünk néhány nevezetességet, igyunk egy csésze forró menta teát, miközben a város lüktető forgatagát figyeljük.
Marrakech az ország harmadik legnagyobb városa és egyike a királyvárosoknak. A legjellegzetesebb berber városnak tartják. A város színe vörösessárga, a vert agyagtól, ezért a legtöbb épület ilyen színben pompázik.
Fatima néni és a vízi étterem
Kiváló lehetőség a túra szerelmeseinek, a várostól kevesebb mint egy órás autóútra lévő Ourika völgy, ahonnan elérhető az Ourika vízesés is, mely körbeölelve az Atlasz-hegységgel csodálatos panorámát kínál. A völgyben sétálva éttermeket, helyi portrékákat találunk.Roppant leleményes találmány az egyszerűen „vízi étteremnek” nevezett vendéglátóegységek, melyekben az asztalok és a székek szimplán a folyómederben állnak. Idegenvezetőnktől tudtuk meg, hogy a helyiek így küzdenek a nyaranta 40-45 fokos hőmérséklettel, mivel a közelben nincs tengerpart.
Szintén a völgyben megvendégelt minket Fatima néni is, kinek segítségével bepillantást nyerhettünk egy tradicionális berber házba. A ház természetesen a régi időket idézi, szerény bútorzat és felszerelés található benne, de annál nagyobb vendégszeretettel fogadják az arra utazókat. A berberek Marokkó területén több ezer évvel ezelőtt telepedtek le, és egykor ők tartottak a kezükben minden területet Marokkó és Egyiptom között.Egyenesen az óceánhoz
Rendkívül finom homok és kristálytiszta víz fogadott bennünket, mikor több órás buszos út után megérkeztük Agadirba, Marokkó üdülővárosába. Idei év októberétől heti kétszer repül közvetlen járat Budapest és a kikötőváros között. A hőmérséklet még november közepén is kellemes, olykor megközelíti a harminc fokot is, így igazi felüdülés az otthoni mínuszok elől ide utazni.
Ahogy az üdülővárosoknál lenni szokott, az est folyamán megtelnek a parti sétányok járókelőkkel és árusokkal, szó szerint életre kel a város. A sétányon számtalan étterem várja a turistákat, erős a francia konyha hatása, ezért sok francia étteremmel találkozhatnak a gasztronómia kedvelői.
Egy este a sivatagban
Ha Marokkóba látogatunk ne hagyjuk ki a tevegelést a sivatagban, mert ez tényleg olyan bakancslistás program, amiért megéri leküzdeni a félelmünket. Agadirból utunk Merzouga településére vezetett, ahonnan indult a túránk. A Szahara homokja olyan, mintha egy selyem szőnyegen járnánk.
Átkelni a dűnéken egyszerre félelmetes és izgalmas. A sivatag végtelenje pedig leírhatatlan nyugalommal tölti el az embert. Kevesebb mint egy órás tevegelés után megálltunk egy dombon, hogy megcsodáljuk a naplementét.
A lenyugvó nap vérvörös színben tündökölt és lassan átadta helyét a fénylő csillagoknak, melyek úgy ragyogtak a koromfekete égbolton, mint a gyémántok.
Akik bírják a hideget, azok mosdóval és zuhanyszóval is felszerelt, összkomfortos sátrakban tölthették az éjszakát. A bevállalós vendégeknek azért ajánlott felkészülni az esti 3-5 fokra, ezért melegruházatot mindenképpen hozzanak magukkal. A sivatagi kalandunk után ellátogattunk Ouarzazate városába is, melyet a helyiek csak a „sivatag kapujának” neveznek. A városban található híres filmstúdió olyan mozifilmeknek adott helyszínt, mint a Gladiátor, a Múmia és a Trónok harca filmsorozat.
A város közelében felmentünk Észak-Afrika legmagasabb hegyi hágójára is, a 2260 méter magas Tichkára. A hegyi átkelő Marrakesh-Safi délkeleti részét köti össze Ouarzazate városával a High Atlas hegyeken keresztül.
Újrafestették a legendás zebrát
A londoni Abbey Road a világ egyik leghíresebb utcája, a turistalátványosság azóta vonzza a világ minden tájáról az embereket, mióta a Beatles egyik albumának címlapján megjelent. A koronavírus miatt Londonban is lezárásokat és szigorításokat vezettek be, ezért megszűnt a tömeg a híres gyalogátkelőhelynél.
Kihasználva az alkalmat, hogy nincsenek turisták az ikonikus utcában, újra festették a legendás zebrát, ahol annak idején a Beatles tagjai is átsétáltak. A világ egyik legismertebb útkereszteződésének még saját webkamerája is van, és ez az első gyalogátkelőhely a világon, amely műemléki védelmet kapott. A BBC szerint a kereszteződés közelében lévő falakat háromhavonta újrafestik, ugyanis azok Beatles rajongók üzeneteivel vannak tele. Azonban a zebrát ennél sokkal nehezebb felfrissíteni, a sűrű autósforgalom és a sok járókelő miatt.
Iratkozzon fel hírlevelünkre és értesüljön legjobb utazási ajánlatainkról emailben!
8500 Pápa Fő u.4.
Hétfő - Péntek: 08:30 - 17:00, Szombat: 8:30 - 12:00
Beutazási szabályok / Vízum
Nyilatkozat - kiskorú gyermek szülő nélkül utazáshoz
Oltási igazolás - angol nyelvű
A honlapon szereplő helyesírási hibákért, aktualitását vesztett árakért és akciókért, illetve az árkalkulációs program esetleges hibáiért, valamint a képekben, leírásokban fellelhető hibákért, eltérésekért a felelősséget nem vállaljuk. Az utas által készített opcionális foglalás nem számít véglegesnek. Kizárólag a munkatársaink által visszaigazolt árak, adatok, leírások, képek tekintendők véglegesnek.Weboldalunk használata közben megadott, azonosításra alkalmas, személyes adatok begyűjtése és feldolgozása megfelel az érvényes adatvédelmi előírásoknak. Adatkezelési Tájékoztatónkat itt olvashatja.
Copyright © N-Tours Utazási iroda (Engedélyszám: U-000725) 2022 - Developed by